Uredu za odnose s vjerskim zajednicama ide 20,53 mil. kn!

Ured Komisije za odnose s vjerskim zajednicama u 2015. godini imao je iz državnog proračuna na raspolaganju 427.300 kuna. Ove godine dobili su 48 puta više novca

<p><a href="https://www.24sata.hr/news/na-vladi-novi-proracun-reze-se-sve-osim-placa-i-mirovina-464554"><strong>Prema proračunu za 2016. godinu</strong></a> kojeg je u četvrtak usvojila Vlada, <strong>Ured Komisije za odnose s vjerskim zajednicama dobio je čak 48 puta više novca nego lani</strong>. Tako je 2015. na raspolaganju imao 427.300 kuna dok mu je <strong>prema novom proračunu predviđeno čak 20,53 milijuna kuna. </strong></p><p>Kako se navodi na stranicama <a href="https://gov.hr/ured-komisije-za-odnose-s-vjerskim-zajednicama/1548"><strong>Središnjeg državnog portala</strong></a>, Ured Komisije je stručna služba Vlade Republike Hrvatske koja obavlja stručne, administrativne i druge poslove vezane uz odnose s vjerskim zajednicama. <strong>Ravnatelj Ureda je Šime Jerčić.</strong></p><p>Djelokrug Ureda je definiran Uredbom o osnivanju Komisije za odnose s vjerskim zajednicama i Ureda Komisije za odnose s vjerskim zajednicama ("Narodne novine" broj 126/2013 i 145/2013). Uz ravnatelja, u Uredu je još zaposlen i jedan viši upravni referent. <br/> <em>'Ured obavlja sljedeće stručne poslove: </em></p><p><em>- poslove u vezi s ostvarivanjem utvrđene politike zaštite prava vjerskih zajednica u Republici Hrvatskoj; </em></p><p><em>- surađuje s nadležnim ministarstvima i drugim tijelima državne uprave, kao i drugim institucijama, u radu na ostvarivanju prava vjerskih zajednica; </em></p><p><em>- prati međunarodne dokumente, priprema mišljenja i stručne analize u vezi s ostvarivanjem prava vjerskih zajednica, a koje su potrebne za rad Komisije za odnose s vjerskim zajednicama; </em></p><p><em>- vodi evidenciju o vjerskim blagdanima vjerskih zajednica u Republici Hrvatskoj, te u ime Vlade Republike Hrvatske i Komisije za odnose s vjerskim zajednicama upućuje prigodne čestitke; </em></p><p><em>- priprema nacrte akata i prati izvršavanje financijskih obveza Republike Hrvatske prema vjerskim zajednicama utvrđenih državnim proračunom Republike Hrvatske; </em></p><p><em>- priprema i u ime predsjednika Komisije za odnose s vjerskim zajednicama saziva sjednice Komisije za odnose s vjerskim zajednicama',</em> stoji na stranicama državnnog portala.</p>